LDZAYER TAMANEƔT – Tumar, ass n laṛebɛa, Tasmilt Taɣelnawt Tadzayrit n Temsetlelt d Weɣref Awniri, s tegrayin n ubugaṭu amatu ɣer Ccṛeɛ n Tdukli Tuṛufit ay d-yesɣerten dakken amtawa n wegmar n yiselman gar Tdukli Tuṛufit d Meṛṛuk « ur yeṣliḥ ara », ɣef wakken ay d-tenna Tesmilt-a deg yiwen n welɣu.
Teckeṛ-d Useqqamu Taɣelnawt Tadzayrit isali-a ay yellan d tarennawt meɣɣren i weɣref awniri imi ay d-yella waya d asteɛṛef s yissutren-nnes uzrifen, yernu d ta ay d tarennawt tis snat ay d-yellan deg Ccṛeɛ Uṛufi i lfayda n weɣref awniri. Taseɣrut dakken amtawa-a « ur yeṣliḥ ara » d asteɛṛef s tnaya n weɣref awniri ɣef tbuɣar-nnes, azref-nnes ur yettwakkasen akken ad yesɛu agemmir, tilelli d uzarug, ɣef wakken ay d-yenna welɣu-a.
« Tasmilt Taɣelnawt Tadzayrit n Temsetlelt d Weɣref Awniri, d wakk tismilin n n wedhal ay yettekkan deg umussu agraɣlan n temsetlelt d weɣref awniri mazal-iten ukin deg wayen yerzan asnas amellil, akmam d ururad n yeɣtasen n Ccṛeɛ n Tdukli Tuṛufit s trewla i tselfas n usseɛweq d yemtawayen irejdalen ay yekkaten akken ad reglen abrid i usselkem n yizarafen, yernu d wid ay yessamsen i yismawen n yimeskaren-nsent d tmura ay yefkan afus, d wid ur yuklalen ara ad ilin deg tallunt tuṛufit ay yellan d isirew n wezref, n ussemres n tugdut d wesmal yezgan n yizerfan n wemdan », ɣef wakken ay d-yerna welɣu-a.
Ɣef leḥsab n ubugaṭu amatu Wathelet, amtawa n wegmar gar Tdukli Tuṛufit d Meṛṛuk « ur yeṣliḥ ara » acku yettwasnes i Tniri Tutrimt d waman ay d-yellan sdat-s: « S tigin n wemtawa-a, Tadukli Tuṛufit terkeḍ lwajeb-nnes akken ad tqader azref n weɣref n Tniri Tutrimt i ugguccelman, am wakken ur testeɛṛef ara tagnit taruzrift ay d-yellan seg werkaḍ-a, nnig waya, ur d-theyya ara Tdukli Tuṛufit tiḍmanin yessefken akken ad ttwaɣellten teɣbula tigamanin n Tniri Tutrimt i lfayda n weɣref n wakal-a ».
kab_Latn kab_Latn kab_Latn kab_Latn